CELEX: C2005/257/12
Language: et
Date: 2005-10-15 00:00:00
Title: Kohtuasi C-327/05: Euroopa Ühenduste Komisjoni 30. augusti 2005. aasta hagi Taani Kuningriigi vastu

15.10.2005   
            
            
               ET
            
            
               Euroopa Liidu Teataja
            
            
               C 257/7
            
         Euroopa Ühenduste Komisjoni 30. augusti 2005. aasta hagi Taani Kuningriigi vastu
   (Kohtuasi C-327/05)
   (2005/C 257/12)
   Kohtumenetluse keel: taani
   Euroopa Ühenduste Komisjon esitas 30. augustil 2005 Euroopa Ühenduste Kohtule hagi Taani Kuningriigi vastu. Hageja esindaja on N. B. Rasmussen ja A. Caeiros, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Taani Kuningriik võttis vastu ja jättis jõusse õigusnormid, mille kohaselt jaekaubandusvõrgu vahendajad vastutavad samadel tingimustel kui tootja, mis on vastuolus nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta artikli 3 lõikega 3, on Taani Kuningriik rikkunud oma kohustust nimetatud direktiiv täielikult üle võtta;
            
         
               2.
            
            
               mõista kohtukulud välja Taani Kuningriigilt.
            
         Õiguslikud alused ja peamised argumendid
   Taani Produktansvarslov'i (tootevastustust käsitlev seadus) § 10 sätestab, et vahendaja “vastutab puudusega toote eest kahjukannatajate ja jaekaubandusvõrgus järgmise vahendaja ees otseselt”.
   Taani vahendajate solidaarvastutuse reeglite tulemuseks on see, et kahjukannatajad võivad esitada hagi otse vahendaja (mõiste, mis on direktiivi artikli 3 lõikes 3 määratletud “tarnijate” mõistega hõlmatud) vastu, tingimusel, et täidetud on tingimused, mis puudutavad tootja vastu esitatud tootevastutust puudutava hagi, seega siis, kui kahjukannataja on võimeline tõestama, et kahju tekkis puudusega toote tõttu. Küsimus, kas vahendaja toimis ettevaatamatult või mitte on solidaarvastutuse määramisel tähtsusetu. Määravaks teguriks on, et puudusega toote eest võib olla vastutav tootja.
   Iga isik, kes vahendajana on solidaarvõlgnikuna vastutav, võib Produktansvarslov'i § 11 lõike 3 alusel esitada kahju hüvitamise hagi nii eelmise vahendaja kui ka tootja vastu.
   Vahendaja solidaarvastutus on vastuolus direktiiviga. Seda põhjusel, et direktiiv näeb ette, et puudusega toote eest vastutab otseselt tootja, ning ainult tootja. Vaid direktiivi artikli 3 lõikes 3 toodud juhtudel võib puudustega toote eest objektiivsetel põhjustel vastutada vahendaja.
   Taani reeglid erinevad sellest korrast, kuna nendega kehtestatakse otsene kohustus maksta vahendajatele otsese solidaarvastutuse alusel kahjutasu kõigil juhtudel, kui tootja objektiivsetel alustel toote puuduse eest ei vastuta.